نانی پیرۆز (بەڵگەفیلم)
نانی پیرۆز () بەڵگەفیلمێکی کوردییە لە دەرھێنانی ڕەحیم زەبیحی؛ ساڵی ٢٠٢٠ بڵاو کراوەتەوە.

ناوەرۆکی فیلم 
نانی پیرۆز باس لە ژیانی کۆڵبەرانی ڕۆژھەڵاتی کوردستان دەکات و ڕووداو و بەسەرھاتە ڕاستەقینەکانیان دەگێڕێتەوە؛ ھەروەھا جەخت دەکاتە سەر ئەو زوڵم و دەستتەنگیی سیستماتیکییەی کە لەلایەن ئێرانەوە بەسەر خەڵکی ڕۆژھەڵاتی کوردستان سەپێنراوە. نانی پیرۆز بەرھەمی دە ساڵ ھاموشۆی دەرھێنەرە لەگەڵ کۆڵبەرانی ناوچە سنوورییەکان. ئەم فیلمە خاوەنی دیمەنی دڵتەزێنە.

نمایشکردن 
 نانی پیرۆز لە دوازدەھەمین فێستیڤاڵی فیلمی کوردیی لەندەن بە شێوەی ئۆنڵاین و خۆڕایی پیشان درا.
 سی و سێھەمین خولی فێستیڤاڵی نێودەوڵەتیی فیلمی ئەمستردام-(ئیدفا).
 سی و سێھەمین خولی فێستیڤاڵی نێودەوڵەتیی فیلمی (بیگ سکای)-ئەمریکا.
 فێستیڤاڵی نێودەوڵەتیی (ھۆت داکس).
 فێستیڤاڵی نێودەوڵەتیی فیلمی (تۆرنتۆ)-ئیتاڵیا
بەشی پێشبڕکێی سەرەکیی بیست و چوارەمین خولی فێستیڤاڵی نێودەوڵەتی فیلمی "دینی ئەمڕۆ" Religion Today لە شاری تڕێنتۆ (٢٨ی ئەیلوولی ٢٠٢١)
به‌شی نێونه‌ته‌وه‌یی پێشبڕكێی سه‌ره‌كیی حەڤدەهەمین خولی فێستیڤاڵی نێوه‌ده‌وڵه‌تی فیلمی "زاگڕێب داكس" ZagrebDox له‌ کرواتیا
سێزدەهەمین خولی فێستیڤاڵی نێودەوڵەتی بەڵگەفیلمی "دیمز" DMZ  لە کۆریای باشوور
به‌شی پێشبڕکێی سینه‌مای کوردی، له هەشتەمین خولی فێستیڤاڵی نێودەوڵەتیی فیلمی دهۆک (لە دوو سانسی جیاوازدا لە دهۆک مۆڵ)

ڕەحیم زەبیحی نمایشکرانی فیلمەکەی خۆی نەدیت و ساڵی ٢٠١٨ تیرۆر کرا.

خەڵاتەکان 
 خەڵاتی تایبەتیی دادوەران لە شەشەمین خولی فێستیڤاڵی فیلمی ئۆلجۆ (Ulju) لە کۆریای باشوور.
براوەی خەڵاتی باشترین بەڵگەفیلمی کوردی لە هەشتەمین خوڵی فێستیڤاڵی نێونەتەوەییی فیلمی دھۆک (٢٠٢١).
خەڵاتی باشترین بەڵگەفیلمی بیست و چوارەمین خولی فێستیڤاڵی نێودەوڵەتی فیلمی Religion Today لە ئیتاڵیا. 
خه‌ڵاتی ڕێزلێنانی تایبه‌تیی دادوه‌رانی بەشی The Movies That Matter Award لە حەڤدەهەمین خولی فێستیڤاڵی نێوه‌ده‌وڵه‌تی فیلمی "زاگڕێب داكس" ZagrebDox له‌ کرواتیا

سەرچاوەکان 

فیلمە کوردییەکان
فیلمەکان بە زمانی کوردی